Anarâškielâ servi

Anarâškielâ servi lea jagis 1986 vuođđuduvvon searvi, man ruovttubáiki lea Anár gielda, Lappi leanas.

Searvvi vuođđudančoahkkin dollojuvvui Avvilis juovlamánu 4. beaivve Avvila hotealla auditorias. Searvvi vuođđudanlahtut ledje Veikko Aikio, Ilmari Mattus ja Matti Morottaja, guhte válljejuvvui searvvi vuosttas sáhkadoallin.

Searvvi ulbmilin lea ovddidit ja nannet anárašgiela. Searvi álggahii jagis 1997 anárašgielat giellabeassidoaimma, man namma lea Kielâpiervâl. Giellabeassi lea lasihan anárašgiela hálliid, erenomážit mánáid ja nuoraid, meari. Searvi almmustahttá anárašgielat Anarâš-bláđi ja Kierâš-neahttaáviissa.

Searvi oaččui Davviriikkalaš Gollegiela-bálkkašumi skábmamánu 17. beaivve 2004. 

 Liŋkkat 
 Anarâškielâ servi Siida-museas
 Anarâškielâ servi
 Anarâš-bláđi 

Kategoriija:Anáraččat
Kategoriija:Sámesearvvit